Роберт Миңнуллин Гали авылында кунакта булып китте

	Татарстанның Габдулла Тукай исемендәге Дәүләт премиясе лауреаты, шигырьләре, аның сүзләренә язылган җырлары белән халкыбызның күңелен яулап алган шагыйрь Роберт МИҢНУЛЛИН Похвистнево районының Гали авылында әдәби кичә уздырды.	 Танылган шагыйрьне Гали авылының Мәдәният йорты матур итеп яран гөлләр белән бизәлеп, фойеда авыл тарихына багышланган күргәзмәсен куеп каршы алды. Роберт әфәнде күргәзмәне карап туйгач, китапханәгә узды. Китапханәче Фәһимә Зарипова аңа экскурсия оештырып, китапханәнең милли әдәбиятка бай булуы, халыкның үз телебездә язылган китап укырга яратуы турында сөйләде. Утыз ел гомерен китапханәгә багышлаган Фәһимә ханым Роберт Миңнуллинның биографиясен дә, иҗатын да яхшы белүе белән шагыйрьнең күңелен күтәрде һәм мактау сүзләре ишетте. 
	Саимә МОРЗАХАНОВА	
Бердәмлек

	№   |  	


